open-index/open-wikipedia-markdown huggingface dataset:
After Hours av The Velvet Underground

«**After Hours**» er ein song frå 1969 skriven av Lou Reed og framført av The Velvet Underground. Han er den tiande og siste songen på det sjølvoppkalla, tredje albumet deira. Han er ein av få songar med solovokal av trommeslagaren Maureen Tucker, sidan Lou Reed meinte songen var «så uskuldig og rein» at han ikkje kunne syngje songen sjølv. Tucker vert akkompagnert av akustisk gitar og bass. Tekststilen og musikken kan minne om ein Tin Pan Alley-song frå 1930-åra. .

Songen vart sidan spelt inn på ny av Maureen Tucker i lag med The Changelings i 2002. Han vart gjeven ut på singel i lag med «I'm Sticking with You».

## Musikkvideo
I 2014 heldt Universal Music Enterprises ein konkurranse i samarbeid med Genero om å få laga ein offisiell musikkvideo for songen. Frå 120 innsendte forslag, vart videoen til Choking Monkey Productions vald ut som vinnar og sidan lasta opp på Velvet Underground Vevo YouTube-kanalen.

## Andre versjonar

* R.E.M. framførte songen på turneen for albumet *[[Green av R.E.M.|Green]]*, og eit opptak finst på DVD-en *[[Tourfilm]]*. 
* Blind Melon-songaren Shannon Hoon song songen på ein konsert i 1995, som ein kan sjå på slutten av DVD-en *[[Letters from a Porcupine]]*. 
* Meg White frå The White Stripes song songen 31. desember 2000 som avslutning på nyårskonserten deira og kom ut på ei avgrensa utgjeving som *Vault Package #44*.
* Anthony Kiedis og John Frusciante frå Red Hot Chili Peppers spelte songen i 1991 på ein båt medan dei vart intervjua av VPRO i Amsterdam i Nederland. 
* Rilo Kiley spelte òg inn ein versjon i 2002 for ein delt EP. 
* James Iha framførte songen med A Perfect Circle den 31. januar 2004 på ein turné i Frankrike. 
* Autolux-trommisen, Carla Azar, framførte songen som eit ekstranummer på ein konsert i Henry Fonda Theatre. 
* Ein versjon av Babyshambles finst på luksusutgåva deira av albumet *[[Sequel to the Prequel]]* i 2013.
* Eddie Vedder framførte songen under Pearl Jam-turneen i Nord-Amerika i 2013, som ein hyllest til Lou Reed.

## Medverkande på originalinnspelinga
* Maureen Tucker – vokal
* Lou Reed – akustisk gitar
* Doug Yule – bass

## Kjelder

**Denne artikkelen bygger på «[[:en:After Hours (The Velvet Underground song)|After Hours (The Velvet Underground song)]]» frå ,  den 25. mars 2022.* 
*** oppgav desse kjeldene:*
Johann Peter Salomon

**Johann Peter Salomon** (døypt 20. februar 1745 i Bonn;  i London) var ein tysk fiolinist, komponist og konsertorganisator.

## Liv og virke
Salomon spelte i ulike tyske hofforkester før han i 1781 flytta til London. Han spelte først i kvartettar, men bygde seg opp som impresario og fekk etterkvart stor tyding for musikklivet i byen.

I 1790 var Salomon i Wien der han gav Joseph Haydn eit lukrativt tilbod som innebar at Haydn oppførte dei nye symfoniane sine med stort orkester i London. Den 58 år gamle Haydn var på det tidspunktet pensjonert etter at Esterhazy sitt hofforkester var blitt nedlagt, så han slo til på tilbodet, noko som viste seg å bli ein stor økonomisk og kunstnarisk suksess for han. Under det fyrste London-opphaldet skreiv og uroppførte Haydn symfoniane nr. 93 til 98, under det andre symfoniane nr. 100 til 104 Alle ber derfor tilnamnet *London-symfoniane*, men dei siste blir i blant òg kalla *Salomon-symfoniene*. Nemninga stammar ikkje frå Haydn sjølv.

Salomon var fiolinsolist under uroppføringa av Haydn sin *[[Sinfonia concertante|Sinfonia Concertante]]* i B-dur for fiolin, cello, obo og fagott, opus 84, Hob. I:105 (1792), som Haydn skreiv og oppførte under det fyrste London-opphaldet.

Beethoven- og Salomon-familiene var naboar og venner i Bonn. Salomon flytta frå Bonn før Ludwig van Beethoven blei fødd, men dei blei kjende med kvarandre då Salomon vitja heimbyen. I eit brev frå 1815 forhøyrer Beethoven seg med Salomon om han kan formidla kontakt med ein London-forlegger.

Salomon døydde av skadar han fekk etter eit fall frå hest august 1815. Han blei gravlagd i Westminster under stor publikumsdeltaking.

## Kjelder

**Denne artikkelen bygger på «[[:nb:Johann Peter Salomon|Johann Peter Salomon]]» frå ,  den 25. mars 2022.*  

## Bakgrunnsstoff
Doug Yule

**Douglas Alan Yule** () er ein USA-amerikansk musikar og songar, mest kjend som medlem av The Velvet Underground frå 1968 til 1973.

Då John Cale fekk sparken i The Velvet Underground av Lou Reed i 1968, kom Yule inn i bandet. Broren til Yule, Billy, var òg med i bandet ei stund då den faste trommisen Maureen Tucker vart gravid. Lou Reed slutta i The Velvet Underground i august 1970, og Yule valde å halde fram i lag med resten av bandet. Han tok då over på solovokal. Seint i 1972 slutta resten av bandet og Yule vart det einaste medlemmet som var att. Han fekk med seg studiomusikarar og spelte inn albumet *[[Squeeze av The Velvet Underground|Squeeze]]* seint i 1972. Det kom ut i 1973 og var i røynda eit soloalbum av Yule. Bandet vart oppløyst kort tid etter.

I 1974 spelte Yule med Reed att, då han spelte bass på soloalbumet *[[Sally Can't Dance]]* (1974). og *[[Coney Island Baby]]* i 1975.

Yule spelte òg med Elliott Murphy, og vart med i bandet American Flyer som trommeslagar og korsongar.

## Diskografi
### Med The Velvet Underground
* *[[The Velvet Underground av The Velvet Underground|The Velvet Underground]]* (1969)
* *[[Loaded av The Velvet Underground|Loaded]]* (1970)
* *[[Live at Max's Kansas City]]* (1972)
* *[[Squeeze (Velvet Underground album)|Squeeze]]* (1973)
* *[[1969: The Velvet Underground Live]]* (1974)
* *[[VU av The Velvet Underground|VU]]* (outtakes compilation, 1985 [1968–1969])
* *[[Another View]]* (outtakes compilation, 1986 [1967–1969])
* *[[Chronicles (Velvet Underground album)|Chronicles]]* (compilation, 1991)
* *[[Peel Slowly and See]]* (box set, 1995 [1965–1970])
* *[[Final V.U. 1971-1973]]* (live box set, 2001 [1971–1973])
* *[[Bootleg Series Volume 1: The Quine Tapes]]* (live, 2001 [1969])
* *[[The Very Best of the Velvet Underground]]* (best of, 2003 [1966–1970])
* *[[The Complete Matrix Tapes]]* (live, 2015 [1969])

### Med Lou Reed
* *[[Sally Can't Dance]]* (1974)
* *[[Coney Island Baby|Coney Island Baby: 30th Anniversary Edition]]* (1975, 2005)
* *[[Between Thought and Expression: The Lou Reed Anthology]]* (1992)

### Med American Flyer
* *[[American Flyer av American Flyer|American Flyer]]* (1976)
* *[[Spirit of a Woman]]* (1977)

### Solo
* *[[Live in Seattle av Doug Yule|Live in Seattle]]* (2002)

### Med RedDog
* *Hard Times* (2009)
* *Nine-Tail Cat* (2011)

### Andre
* Elliott Murphy: *[[Night Lights (Elliott Murphy album)|Night Lights]]* (1976)
* Maureen Tucker: *[[Moe Rocks Terrastock]]* (2002)
* The Loves: *...Love You* (2010)

## Kjelder

**Denne artikkelen bygger på «[[:en:Doug Yule|Doug Yule]]» frå ,  den 25. mars 2022.* 
*** oppgav desse kjeldene:*

## Bakgrunnsstoff
*Doug Yule – fiolinside
*RedDog – RedDog heimeside
Billy Yule

**William Yule** () er ein USA-amerikansk musikar, mest kjend som trommeslagar i ein kort periode for The Velvet Underground sommaren 1970, då Maureen Tucker var ute på mammapermisjon. 

## Diskografi

; Med The Velvet Underground.
* *[[Loaded av The Velvet Underground|Loaded]]* (1970, to spor)
* *[[Live at Max's Kansas City]]* (1972, spelt inn 1970, alle spora)
* *[[Final V.U. 1971-1973]]* (2001, spelt inn 1973, ti spor)

## Kjelder

**Denne artikkelen bygger på «[[:en:Billy Yule|Billy Yule]]» frå ,  den 25. mars 2022.*
Rock & Roll av The Velvet Underground

«**Rock & Roll**» er ein song av The Velvet Underground frå 1970 på albumet deira ''Loaded''. Songen var skriven av den dåverande frontmannen Lou Reed, som fortsette å spele songen seinare i solokarrieren sin.

Songen fortel om starten på rock & roll og fortel om jenta Jenny som vart «berga av rock and roll».

I platenotata til Velvet Underground-plateboksen *[[Peel Slowly and See]]*, skreiv Lou Reed wrote «'Rock and Roll' handlar om meg. Om eg ikkje hadde høyrd rock and roll på radio, hadde eg ikkje visst at det var liv på denne planeten. Noko som hadde vore ødeleggande - å tenka på at alt, overalt var det som det var der eg kom frå. Det ville vore djupt nedslåande. Filmar gjorde det ikkje for meg. TV gjorde det ikkje for meg. Det var radioen som gjorde det.»

## Kjelder

**Denne artikkelen bygger på «[[:en:Rock & Roll (The Velvet Underground song)|Rock & Roll (The Velvet Underground song)]]» frå ,  den 25. mars 2022.* 
*** oppgav desse kjeldene:*
Theobroma

***Theobroma***  er ei planteslekt in kattostfamilien, Malvaceae, tidvis klassifisert som medlem av Sterculiaceae. Slekta omfattar rundt 20 artar av små tre som veks i underskogen i tropisk skog i Sentral- og Sør-Amerika. Slektsnamnet er avleidd frå gresk θεός (*theos*), som tyder 'gud', og βρῶμα (*broma*), som tyder 'food'. Ein aktiv ingrediens i kakao, theobromin, har namn etter slekta.

Kakaoplanten (*[[Theobroma cacao]]*) er den best kjende arten i slekta, og blir brukt til å laga sjokolade. Cupuaçu (*Theobroma grandiflorum*) og mocambo (*Theobroma bicolor*) har også ei viss økonomisk tyding.

## Bruk
Fleire artar i *Theobroma* har etande frø, der kakao, cupuaçu og mocambo er dei best kjende. Kakao er kommersielt viktig som kjelde til kakaopulver og sjokolade.

*Theobroma*-artar blir brukt som matkjelde av larvar frå nokre møllar i slekta *[[Endoclita]]*, mellom dei *[[Endoclita chalybeatus|E. chalybeatus]]*, *[[Endoclita damor|E. damor]]*, *[[Endoclita hosei|E. hosei]]* og *[[Endoclita sericeus|E. sericeus]]*. Larvane til ein annan møll, *[[Hypercompe muzina]]*, lever berre av *Theobroma cacao*.

## Artar i utval

**[[Theobroma angustifolium]]* DC.
**[[Theobroma bicolor]]* Humb. & Bonpl. &ndash; mocambo
**[[Theobroma cacao]]* L. &ndash; cacao
**[[Theobroma canumanense]]* Pires & Froes ex Cuatrec.
**[[Theobroma grandiflorum]]* (Willd. ex Spreng.) K.Schum. &ndash; cupuaçu
**[[Theobroma mammosum]]* Cuatrec. & Léon
**[[Theobroma microcarpum]]* Mart.
**[[Theobroma obovatum]]* Klotzsch ex Bernoulli
**[[Theobroma simiarum]]* Donn.Sm.
**[[Theobroma speciosum]]* Willd. ex Spreng. &ndash; cacaui
**[[Theobroma stipulatum]]* Cuatrec.
**[[Theobroma subincanum]]*  Mart.
**[[Theobroma sylvestre]]* Mart.

### Tidlegare rekna til slekta
**[[Abroma augustum]]* (L.) L.f. (as *T. augustum* L.)
**[[Guazuma ulmifolia]]* Lam. (as *T. guazuma* L.)
**[[Herrania albiflora]]* Goudot (as *T. albiflorum* (Goudot) De Wild.)
**[[Herrania mariae]]* (Mart.) Decne. ex Goudot (as *T. mariae* (Mart.) K. Schum.)
**[[Herrania purpurea]]* (Pittier) R. E. Schult. (as *T. purpureum* Pittier)
## Kjelder

**Denne artikkelen bygger på «[[:en:Theobroma|Theobroma]]» frå ,  den 26. mars 2022.*  

## Bakgrunnsstoff
Ural-olje

**Ural-olje** er ei russisk referanseolje. Oljetypen er eit flaggskip for russisk oljeeksport og er rik på svovel.

## Kjelder
Adrian Barber

**Adrian Barber** () var ein USA-amerikansk musikar og produsent som er mest kjend for å ha gjort opptaket av The Beatles på *[[Live! at the Star-Club in Hamburg, Germany; 1962]]* og produserte The Allman Brothers Band sitt sjølvoppkalla debutalbum i tillegg til The Velvet Underground-albumet *[[Loaded av The Velvet Underground|Loaded]]*. Han døydde av covid-19. 

## Produsent / lydteknikar
* 1969 Cream - *[[Goodbye av Cream|Goodbye]]*
* 1969 The Allman Brothers Band
* 1969 Velvet Underground - *[[Loaded av The Velvet Underground|Loaded]]* (òg trommeslagar på to spor)
* 1969 The Rascals - *[[Freedom Suite av The Rascals|Freedom Suite]]*
* 1969 The Rascals - *[[See av The Rascals|See]]*
* 1968 Buffalo Springfield - *[[Last Time Around]]*
* 1969 Bee Gees - *[[Odessa av Bee Gees|Odessa]]*
* 1973 Aerosmith - *[[Aerosmith av Aerosmith|Aerosmith]]*

## Kjelder

**Denne artikkelen bygger på «[[:en:Adrian Barber|Adrian Barber]]» frå ,  den 25. mars 2022.* 
*** oppgav desse kjeldene:* 
*
Glendale i California

**Glendale** er ein by i Los Angeles County i delstaten California i USA. Byen hadde 196&nbsp;543 ibuarar i 2020. Glendale vart skipa til by i 1906.

Glendale ligg 159 meter over havet i San Fernando-dalen og er ein forstad til Los Angeles by.

## Kjelder

**Denne artikkelen bygger på «[[:en:Glendale, California|Glendale, California]]» frå ,  den 28. mars 2022.*  

## Bakgrunnsstoff

*
Fremont i California

**Fremont** er ein by i Alameda County i delstaten California i USA. Byen hadde 230&nbsp;504 ibuarar i 2020. Fremont vart skipa til by i 1911.

Fremont er del av Silicon Valley. Hovudkontora til forretningsselskapa Lam Research, Silicon Graphics International, S3 Graphics, Synnex og Tesla Inc. ligg i Fremont. 

## Kjelder

**Denne artikkelen bygger på «[[:en:Fremont, California|Fremont, California]]» frå ,  den 28. mars 2022.*  

## Bakgrunnsstoff

*
Pieksämäki

**Pieksämäki** er ein by og ein kommune med 17&nbsp;375 ibuarar (per 31. desember 2020) i Södra Savolax i Finland. Staden fekk status som marknadsby i 1930 og bystatus i 1962.

Pieksämäki er eit av Finlands sentrale transportknutepunkt. Her kryssar nord-sør-ruta frå Kouvola til Kontiomäki og går aust-vest-aksen mellom Jyväskylä og Joensuu. Pieksämäki er elles endestasjon for både ei jarnbanelinje til Parikkala søraust i Finland og linja Jyväskylä–Pieksämäki.

## Kjelder

**Denne artikkelen bygger på «[[:de:Pieksämäki|Pieksämäki]]» frå ,  den 28. mars 2022.*  

## Bakgrunnsstoff

*
Verdsarvstadene i Ukraina

**Verdsarvstadene i [[Ukraina]]** omfattar sju stader rekna som verdsarv innanfor grensene til Ukraina.

Dei sameinte nasjonane sin organisasjon for utdanning, vitskap og kultur, UNESCO, peikar ut verdsarvstader med særmerkt universell verdi for kultur- eller naturarv som er nominert av land som har underteikna UNESCO verdsarvkonvensjon, etablert i 1972. Kulturarven består av monument, slik som arkitektoniske verk, monumentale skulpturar eller inskripsjonar, grupper av bygningar og stader, inkludert arkeologiske stader. Naturarv er definert som naturtrekk, beståande av fysiske og biologiske formasjonar, geologiske og fysiografiske formasjonar, inkludert habitat for trua dyre- og planteartar, og naturområde som er viktige frå eit vitskapleg, bevarings- eller naturleg venleikssynspunkt. Ukraina vart ein uavhengig medlem av UNESCO-konvensjonen den 12. oktober 1988, medan landet framleis var ein unionsrepublikk innanfor Sovjetunionen.

Sju verdsarvstader er oppførte for Ukraina per 2022. Seks av dei er kulturelle stader og ein av dei, Bøkeurskog og gamle bøkeskogar i Karpatane og andre regionar i Europa, er ein naturstad. Den første staden som vart ført opp var St. Sofia-katedralen og relaterte klosterbygg, Petsjerska Lavra, i 1990. 

Dei siste stadene som vart lista opp var Trekyrkjer i karpansk region av Polen og Ukraina og den antikke byen Chersonesus i 2013. Tre stader er transnasjonale: Trekyrkjene i Karpatane, Struvemeridianen blir delt med ni land, og Bøkeurskog og gamle bøkeskogar blir delte med 17 land. I tillegg har Ukraina ei liste over 17 andre stader som dei vurderer å nominere til verdsarv.

## Verdsarvstadene

## Kjelder

**Denne artikkelen bygger på «[[:en:List of World Heritage Sites in Ukraine|List of World Heritage Sites in Ukraine]]» frå ,  den 27. mars 2022*  
 

;Referansar 

## Bakgrunnsstoff
Ukrainske nasjonalsymbol

**Ukrainske nasjonalsymbol** omfattar fleire ulike offisielle og uoffisielle symbol, gjenstandar og uttrykk som blir brukte som symbol på  Ukraina og ulike aspekt kring kulturen og historia til ukrainarar.

## Symbol

## Kjelder

**Denne artikkelen bygger på «[[:en:National symbols of Ukraine|National symbols of Ukraine]]» frå ,  den 28. mars 2022.*
Diskografien til Lou Reed

**Diskografien** til den amerikanske rockemusikaren Lou Reed bestod av 22 studioalbum og 15 konsertalbum, i tillegg til 46 singlar. Reed har òg gjeve ut fem videoalbum og 16 musikkvideoar. 

## Album
### Studioalbum

;Fotnotar
*A**[[#ref A|^]]** *[[Transformer av Lou Reed|Transformer]]* gjekk ikkje inn på den franske albumlista, men nådde 17. plassen på *Mid Price / Back Catalogue Chart* i september 2007.

### Konsertalbum

### Samlealbum

;Fotnotar
*B**[[#ref B|^]]** *NYC Man* gjekk ikkje på den franske albumlista, sidan samlealbum ikkje kjem inn på hovudlista. Plasseringa her syner til samlealbumlista. Det nådde òg 11. plassen på *Mid Price / Back Catalogue Chart* i mars 2008.

## Singlar

## Andre album
### Studio

### Konsertutgjevingar og remiksar

### Som gjesteartist

## Videoar

### Videoalbum

### Musikkvideoar

## Kjelder

## Bakgrunnsstoff
* Komplett diskografi og konsertliste for Lou Reed
* 
* 
*
St. Petersburg i Florida

**St. Petersburg** er ein by i Pinellas County i delstaten Florida i USA. Byen, som vart grunnlagd i 1888, hadde ikring 272&nbsp;000 ibuarar i 2020.

St. Petersburg ligg på vestkysten av Florida og er kjend for sitt solrike, milde klima. Gjennomsnittleg 361 dagar med solskin har gjort at byen har hatt stor tilflytting av pensjonistar frå andre delar av USA.  

## Kjelder

**Denne artikkelen bygger på «[[:en:St. Petersburg, Florida|St. Petersburg, Florida]]» frå ,  den 29. mars 2022.*  

## Bakgrunnsstoff

*
Birgit Kjerstad

**Birgit Oline Kjerstad** () er ein norsk gardbrukar og politikar frå Haram i Møre og Romsdal. Ho representerar fylket og Sosialistisk Venstreparti på Stortinget i perioden 2021-25.

Kjerstad var medlem av Haram kommunestyre 2007–11. Ho har markert seg som natur- og kulturvernar, vart kjent for ei større allmente som motstandar av bygginga av vindkraftanlegga på Haramsøya. På Stortinget er ho medlem i Energi- og miljkomiteen.

## Kjelder

*Stortingsbiografi
Vicious av Lou Reed

«**Vicious**» er ein song skriven av Lou Reed frå albumet *[[Transformer av Lou Reed|Transformer]]* i 1973. Songen vart gjeven ut på singel same året.

## Opphav
Lou Reed sa til *[[Rolling Stone]]* at Andy Warhol inspirerte han til å skrive songen: «Han sa, 'kvifor skriv du ikkje ein song kalla 'Vicious'? Og eg sa, 'Korleis vond («viciuos») då?' 'Åh, du veit, vond som at eg slår deg med ein blome.' Og det var bokstavleg talt det eg skreiv.»

## Mottaking
*[[Cash Box]]* sa at teksten til «Reed har ein noko sarkastisk tone som lyttaren umiddelbart legg merke til. Igjen skin han med ein drivande rockelåt og ei flott soge som gjer dette til ein naturleg hit.»

## Medverkande
*Lou Reed: solovokal, rytmegitar
*David Bowie: korvokal
*Mick Ronson: sologitar
*Herbie Flowers: bass
*John Halsey: trommer, kubjølle, conga, maracas

## Kjelder

**Denne artikkelen bygger på «[[:en:Vicious (Lou Reed song)|Vicious (Lou Reed song)]]» frå ,  den 29. mars 2022.* 
*** oppgav desse kjeldene:*

## Bakgrunnsstoff
*''Vicious'' på Lyrics Freak
Andy's Chest

«**Andy's Chest**» er ein song skriven av Lou Reed, inspirert mordforsøket på Andy Warhol i 1968. I juni dette året skaut den radikale feminist-forfattaren Valerie Solanas Warhol og Mario Amaya, ein kunstkritikar og kurator, i studioet til Warhol.

Bandet The Velvet Underground som Reed var medlem av, spelte opphavleg inn songen i 1969, men den endelege versjonen kom ut i 1972 på Lou Reed-albumet *[[Transformer av Lou Reed|Transformer]]*, produsert av David Bowie og Mick Ronson.

Den originale innspelinga frå 1969 kom sidan ut på albumet *[[VU av The Velvet Underground|VU]]* i 1985, som ein livleg popsong. Arrangementet på *Transformer* er meir langsamt med ein karaktertisk bass av Herbie Flowers og markant korvokal av David Bowie.

## Medverkande
*Lou Reed: solovokal, rytmegitar
*David Bowie: korvokal
*Mick Ronson: sologitar
*Herbie Flowers: bass
*John Halsey: trommer

## Kjelder

**Denne artikkelen bygger på «[[:en:Andy&#39;s Chest|Andy&#39;s Chest]]» frå ,  den 29. mars 2022.* 
*** oppgav desse kjeldene:*
Mimis Domazos

**Dimitrios Domazos**, kjend som** Mimis Domazos**, () var ein gresk fotballspelar frå Aten. Han var midtbanespelar, i lang tid var han playmaker på Panathinaikos.

## Karriere
### Klubbspel
Domazos skreiv kontrakt med den greske toppklubben Panathinaikos i desember 1959. Han gjorde teneste i Panathinaikos i nesten to tiår og vann ni seiremeisterskap og tre cupar med klubben sin. Han var kaptein på laget då klubben i 1971 nådde finalen i den store Europacupen. Finalen i London enda med tap 0–2 mot Ajax Amsterdam. Domazos avslutta hos AEK Athen, også der vart han seriemeister.

### Landslagsspel
Frå landslagsdebuten i desember 1959 til landslagsavskjeden i november 1980 spelte Domazos 50 landskampar for Hellas og skåra 4 mål. Han var kaptein i 22 landskampar.

### Merittar
*Seriemeister: 1960, 1961, 1962, 1964, 1965, 1969, 1970, 1972, 1977 for Panathinaikos
*Seriemeister: 1979 for AEK Athen
*Cupmeister: 1967, 1969, 1977 for Panathinaikos

## Kjelder

**Denne artikkelen bygger på «[[:de:Dimitrios Domazos|Dimitrios Domazos]]» frå ,  den 30. mars 2022.*  
*eu-football
Plano i Texas

**Plano** er ein by i delstaten Texas i USA. Byen breier seg over to fylke; Collin County og Denton County. Plano vart grunnlagd i 1873 og hadde 295&nbsp;894 ibuarar i 2020.

Byen er ein forstad til Dallas, på nordkanten av millionbyen. Sidan 1980-åra har ei rekke teneste- og teknologiselskap etablert seg i Plano. Mange av bybuarane har høginntekt,    og byen vert rekna som den tryggaste storbyen i USA.

Lance Armstrong er frå Plano.

## Kjelder

**Denne artikkelen bygger på «[[:en:Plano, Texas|Plano, Texas]]» frå ,  den 30. mars 2022.*  

## Bakgrunnsstoff

*
Det ukrainske flagget

**Det ukrainske flagget** blei tatt i bruk som nasjonalflagg for Ukraina i 1918. Det består av to like store horisontale band der det øvste er blått og det nedste er gult. Desse fargane har historisk vore brukt til å symbolisera rutenske område.

Flagget med to striper der gult var øvst og blått var nedst blei teke i bruk av revolusjonære i 1848 som ønskte å lausriva vestdelen av landet frå Austerrike-Ungarn. Då Ukraina erklærte sjølvstende i 1918 blei flagget teke i bruk som nasjonalflagg med fargane bytta om for å symbolisera blå himmel over gule kornåkrar. 

23. august er blitt feira som dagen for det ukrainske nasjonalflagget sidan 2004.

## Kjelder

**Denne artikkelen bygger på «[[:nb:Ukrainas flagg|Ukrainas flagg]]» frå ,  den 28. mars 2022.*  

## Bakgrunnsstoff
Raahe

**Brahestad**, finsk **Raahe**, er ein bykommune i landskapet Norra Österbotten i Finland. Byen, som er einspråkleg finsk, ligg ved Bottenviken. Kommunen er 1015 kvadratkilometer vid og hyser vel 24&nbsp;000 ibuarar.

Byen vart grunnlagt i 1649 av greiven Per Brahe og var Finlands viktigaste hamneby omkring 1850. Dei eldste bydelane ligg i ei vik, omgjeven av ein skjergard. Gamlebyen består av låge trehus, utanfor dette området er det mange høghus.

Raahe er ein industriby med eit jarn- og stålverk som sysselset tusenar tilsette og er ein av Finlands største industriarbeidsplassar. Frå uthamna Lapaluoto sørvest om byen vert store mengder trevarer utskipa.

Brahestads museum frå 1862 er Finlands eldste museum for kulturhistorie. Her finnes utstilt verdas eldste dykkardrakt frå tidleg 1800-tal.

Raahe er vennskapskommune med Rana.

## Kjelder

*

## Bakgrunnsstoff

*
Lauca nasjonalpark

**Lauca nasjonalpark** ligg lengst nord i Chile. Nasjonalparken omfattar eit område på 1379 km² med høgslette og vulkanske fjell. Lauca nasjonalpark går frå 3&nbsp;200 meter over havet til 6&nbsp;342 moh. i Andesfjella.

## Kjelder

**Denne artikkelen bygger på «[[:en:Lauca nasjonalpark|Lauca nasjonalpark]]» frå ,  den 30. mars 2022.*  

## Bakgrunnsstoff
Verdscupen i skiskyting 2022

**Verdscupen i skiskyting 2022** tok til 27. november 2021 og vart avslutta 20. mars 2022. Turneringa omfatta 22 individuelle tevlingar for begge kjønn, samt ei rekke stafettar. Renna fann stad i Östersund i Sverige, Hochfilzen i Austerrike, Le Grand-Bornand i Frankrike, Oberhof og Ruhpolding i Tyskland, Antholz i Italia, Kontiolahti i Finland, Otepää i Estland og Oslo i Noreg. 

På rennprogrammet stod 2 normalprogram (20 km for menn og 15 for kvinner), 9 sprintrenn (høvesvis 7,5 km og 6 km), 7 jaktstartar og 4 fellesstartar (15 km og 12,5 km) for begge kjønn. Begge kjønna tevla i 5 ordinære stafettar. 4 mix-stafettar omfatta begge kjønn i eitt.

Franske Quentin Fillon Maillet sigra i mennene sin verdscup, norske Marte Olsbu Røiseland vart vinnar på kvinnesida. Begge utøvarane vann den store IBU-premien for fyrste gong.

## Menn
### Individuelt

## Kvinner
### Individuelt

## Kjelder

**Denne artikkelen bygger på «[[:de:Biathlon-Weltcup 2021/22|Biathlon-Weltcup 2021/22]]» frå ,  den 31. mars 2022.*
Ingemar Erlandsson

**Bo Ingemar Erlandsson** () var ein svensk tidlegare fotballspelar frå Glimåkra. Han var i over ti år venstreback på det sterke Malmö FF-laget.

### Klubbspel
Erlandsson kom i 1976 til Malmö FF frå Glimåkra IF. Allereie året etter vart han svensk meister med Malmö. Våren 1979 var han med på å kvalifisere klubben til finalen i europacupen, finalen på Olympiastadion i München enda med tap 0–1 mot Nottingham Forest. I 1986 lukkast Malmö og Erlandsson på ny å vinne den svenske seriemeisterskapen.

### Landslagsspel
I april 1978 debuterte Erlandsson på Sverige sitt landslag og fekk same året plass i Sverige sin tropp til VM 1978 i Argentina. Han spelte 69 landskampar i tida fram til november 1985, skåra 2 mål. Erlandsson var kaptein i 48 kampar, fast kaptein 1981-85.

### Merittar
*Vinnar av Allsvenskan: 1977 og 1986 for Malmö FF
*Finalist i Europacupen i fotball: 1979 for Malmö FF

## Kjelder

**Denne artikkelen bygger på «[[:de:Ingemar Erlandsson|Ingemar Erlandsson]]» frå ,  den 31. mars 2022.*  
*eu-football
Raisio

**Raisio**, svensk **Reso**, er ein 49,3 km² stor bykommune i landskapet Egentliga Finland (finsk Varsinais-Suomi). I kommunen, som er einspråkleg finsk, bur nær 25&nbsp;000 menneske.

Raisio vart mykje industrialisert etter andre verdskrigen. Både kjemikalieindustrien, metallindustrien og næringsmiddelindustrien sysselset mykje folk.

Hovudvegen, riksveg 8 langs kysten mellom Turku og Oulu, går gjennom Raisio, og E 18 fører til Pori, Tampere, Hämeenlinna og Helsinki.

Byen reknar 1292 som grunnleggjingsår. Gråsteinskyrkja vart bygt i åra 1500–1520.

## Kjelder

*Reso i Store norske leksikon

## Bakgrunnsstoff

*
Garland i Texas

**Garland** er ein by i Dallas County i delstaten Texas i USA. Byen hadde 246&nbsp;018 ibuarar i 2020. Byen Garland, som vart grunnlagd i 1891, er å rekne som ein forstad til byen Dallas, nordaust om midtbyen i Dallas. 

## Kjelder

**Denne artikkelen bygger på «[[:en:Garland, Texas|Garland, Texas]]» frå ,  den 31. mars 2022.*  

## Bakgrunnsstoff

*
Madera County

**Madera County** er eit fylke i det geografiske midtpunktet av delstaten California i USA. Fylket er 5&nbsp;580 km² stort og registrerte 156&nbsp;225 ibuarar i 2020. Fylkessetet Madera ligg 83 meter over havet i San Joaquin-dalen.
Lengst nordaust i Madera County strekker den søraustlegaste biten av Yosemite National Park seg inn i fylket.

Lee Evans var frå Madera County.

## Kjelder

**Denne artikkelen bygger på «[[:en:Madera County, California|Madera County, California]]» frå ,  den 1. april 2022.*  

## Bakgrunnsstoff

*
Danny Weis

**Danny Weis** () er ein USA-amerikansk gitarist, mest kjend som opphavleg medlem i både Iron Butterfly og Rhinoceros, og som medlåtskrivar på den einaste hitten til Rhinoceros, «Apricot Brandy». Sjølv om han slutta i Iron Butterfly etter berre eitt album på grunn av krangling i bandet, var arbeidet hans i bandet ei inspirasjonskjelde for dei gjennom det meste av historia deira, sidan erstattaren hans Erik Brann prøvde å etterlikne spelestilen hans. Weis sa seinare «Erik Braunn erstatta meg i Iron Butterfly, og om eg hugsa det rett så kjøpte han mykje av utstyret mitt, somme av kleda mine, dei prøvde praktisk talt å klone meg...»

Etter Rhinoceros vart oppløyst i 1970 var Weis ei kort stund medlem i The Rascals. Han skipa så bandet Blackstone i lag med fleire medlemmar frå Rhinoceros, som vart oppløyst etter å ha gjeve ut eitt album.

I 1974 spelte Weis sologitar på Lou Reed-albumet *[[Sally Can't Dance]]* og den påfølgjande verdsturneen. 

I 1979 var Weis bandleiar og gitarist i «The Rose Band» i filmen *[[filmen The Rose|The Rose]]* med Bette Midler.

I desember 2006 kom det første soloalbumet hans ut, eit instrumentalt smooth jazz-album kalla *Sweet Spot*, som kom ut på Marshmellow Records.

## Kjelder

**Denne artikkelen bygger på «[[:en:Danny Weis|Danny Weis]]» frå ,  den 1. april 2022.* 
*** oppgav desse kjeldene:*

## Bakgrunnsstoff
*Offisiell nettstad
Iisalmi

**Idensalmi**, finsk **Iisalmi**, er ein bykommune nordaust i landskapet Norra Savolax (finsk Pohjos-Savo) i Finland. Kommunen, som er einspråkleg finsk, har eit landareal på 872,2 km² og i kring 21&nbsp;000 ibuarar. Vel 109 km² av arealet er dekt av vatn, byen er omgjeven av innsjøsystema Saimen og Päijänne.

Kyrkja er frå 1627, byen Idensalmi fekk bystatus i 1891. Tre innsjøruter møtest i byen, som også er knutepunkt for Savolaxbana og jarnbanene til Ylivieska og Kontiomäki. Næringslivet omfattar fleire industriar og eksportbedrifter; mellom anna sagbruk, metallindustri og Olvi bryggeri. Fleire museum ligg i byen, mellom dei Arabia si kaffikoppsamling, bryggerimuseum, naturvitskapleg museum, poststempelmuseum, lokalhistorisk museum og Juhani Aho-museet.

## Kjelder
*Idensalmi i Store norske leksikon

## Bakgrunnsstoff

*
Simonovklosteret

**Simonov-klosteret** (russisk Симонов монастырь) er eit russisk-ortodoks kloster i Moskva. Klosteret vart grunnlagt i 1370 av ein munk som heitte Fjodor. Klosteret ligg/låg vakkert til eit lite stykke frå breidda av Moskva-elva. Mange poetar, forfattarar og målarar har late seg inspirere av bygningane. I dag ligg klosteret innebygt av andre by-bygnader.

Klosteret var ein maktbase frå 1400-talet og eit viktig forsvarsverk i det 17.og 18. hundreåret.

## Kjelder

**Denne artikkelen bygger på «[[:en:Simonov Monastery|Simonov Monastery]]» frå ,  den 2. april 2022.*
Kokkola

**Karleby**, finsk **Kokkola**, er ein bykommune i landskapet Mellersta Österbotten (finsk: Keski-Pohjanmaa) i Finland. Byen, som ligg ved Bottenvika, har eit landareal på 1492,5 km² og knapt 48&nbsp;000 ibuarar (2021). Kommunen er tospråkleg, 84 prosent av befolkninga er finsktalande og 13 prosent er svensktalande.

## Soge
Byen vart grunnlagd i 1620 under namnet Gamlakarleby. Opphavleg var det ein handels- og sjøfartsby. På 1900-talet kom ulike industriar i sving, noko som førte til stor auke i folketalet. 

### Samferdsle og næringsliv
Karleby har ferjesamband med Skelleftehamn i Sverige. I Yxpila/Ykspihlaja ligg ei av Finlands største uthamner med trelasteksport og oljeimport. Næringslivet er elles prega av sagbruk og trevareindustri, tekstil- og lervare-produksjon, kjemisk industri (svovelsyre), smelteverk (sink) og verkstadindustri.

Karleby/Kokkola er vennskapskommune med Averøy.

## Kjelder
*Karleby i Store norske leksikon

## Bakgrunnsstoff

*
Liaodong

**Liaodong** er ei halvøy i Liaoning-provinsen i Kina. Halvøya stikk ut i Gulehavet mellom Liaodongbukta i vest og Koreabukta i aust. Liaodong er 265 kilometer lang og 175 kilometer brei, og er ei forlenging av dei austmandsjuriske fjella. Høgste fjelltoppen er 1131 meter over havet høge Buyun Shan.

Grunna den strategiske plasseringa tok, etter tur, både Russland, Japan og, til 1955, Sovjetunionen kontroll over Liaodong-halvøya. Ytst på halvøya ligg hamne- og industribyen Dalian.

## Kjelder
*Liaodong i Store norske leksikon

## Bakgrunnsstoff
René Vandereycken

**René Vandereycken** () er ein belgisk fotballtrenar og tidlegare -spelar frå landsbyen Spalbeek i Limburg-provinsen. Han var midtbanespelar. I vel tre år frå januar 2006 var Vandereycken landslagssjef for Belgia.

## Karriere
### Klubbspel
Vandereycken hadde stor suksess med Club Brugge, ein klubb han tente frå 1974 til 1981. Etter to sesongar i Italia, vende han tilbake til Belgia og spel for RSC Anderlecht perioden 1983-86. Han la opp i 1989.

### Landslagsspel
Vandereycken debuterte på landslaget i november 1975 og deltok i 50 landskampar, dei to siste kom under VM i fotball 1986. Han skåra 3 mål for Belgia, det eine kom då han i EM-finalen 1980 utlikna på straffespark, ein kamp som enda med vesttysk triumf 2–1 i sluttminutta.

### Merittar
*Sølvmedalje i EM i fotball 1980: Belgia
*Belgisk seriemeister: 1976, 1977, 1978 og 1980 for Club Brugge
*Belgisk seriemeister: 1985 og 1986 for RSC Anderlecht
*Belgisk cupmeister: 1977 for Club Brugge
*Finalist i Europacupen: 1978 for Club Brugge
*Finalist i UEFA-cupen: 1976 for Club Brugge
*Finalist i UEFA-cupen: 1984 for RSC Anderlecht

## Kjelder

*eu-football
----
**Denne artikkelen bygger på «[[:de:René Vandereycken|René Vandereycken]]» frå ,  den 1. april 2022.*
Dominique Rocheteau

**Dominique Rocheteau** () er ein fransk tidlegare fotballspelar frå Saintes. Han var ein fintesterk vengspelar i fransk fotball på 1970- og 80-talet, skåra 15 mål på 49 landskampar for Frankrike.

## Karriere
### Klubbspel
Rocheteau var aktiv 1971-80 for AS Saint-Étienne, 1980-87 for Paris Saint-Germain og 1987-89 for Toulouse FC. Med Saint-Étienne vart han fransk ligameister 1974, 1975 og 1976, fransk cupmeister 1977. Våren 1976 var han innbytar då laget tapte finalen i Europacupen i fotball 1976 mot Bayern München. Med Paris Saint-Germain vart han cupmeister 1982 og 1983, samt ligameister 1986.

### Landslagsspel
Rocheteau debuterte i ein EM-kvalifiseringskamp mot Island den 3. september 1975. Sidan deltok han VM i fotball 1978, VM i fotball 1982, EM i fotball 1984 og VM i fotball 1986. Under europameisterskapen 1984 var han med om å sikre Frankrikes fyrste store meisterskapstriumf og i Mexico-VM 1986 fekk han med seg ein bronsemedalje. Rocheteau spelte sin siste landskamp i VM-kvartfinalen mot Brasil, ein kamp Frankrike vann gjennom straffeskyting.

## Kjelder

*eu-football
----
**Denne artikkelen bygger på «[[:de:Dominique Rocheteau|Dominique Rocheteau]]» frå ,  den 1. april 2022.*
Aldair Santos

**Aldair Nascimento dos Santos** () er ein brasiliansk tidlegare fotballspelar frå Ilhéus som vart verdsmeister med landslaget i USA-VM 1994. Han var midtstoppar, aktiv for italienske AS Roma i heile tretten sesongar.

## Karriere
### Klubbspel
Aldair spelte på den brasilianske storklubben Flamengo i åra 1986-88. Sesongen 1989/90 var han Benfica-spelar, avslutta opphaldet med å tape finalen i Europacupen i fotball 1990 mot AC Milan. Frå hausten 1990 gjorde Aldair teneste i AS Roma til 2004. Våren 1991 tapte Roma-laget finalen i UEFA-cupen mot FC Inter, medan det vart triumf i Coppa Italia. 10 år seinare, våren 2001, lukkast Aldair og Roma stige til topps i Serie A. Han avslutta toppfotballen med Genoa CF.

### Landslagsspel
Aldair spelte i tida frå 1989 til 2000 80 landskamper for Brasil, skåra 3 mål. I denne perioden var han med om å  vinne Copa América 1989, Fotball-VM 1994 og Copa América 1997. Han deltok i så vel VM-finalen 1994 som i VM-finalen 1998, den siste enda med tap 0–3 overfor vertslandet Frankrike.

### Merittar
*Verdsmeister: 1994 med Brasil
*Vinnar av Copa America: 1989 og 1997 med Brasil
*VM-sølv: 1998 med Brasil 
*Italiensk cupmeister: 1991 for AS Roma
*Italiensk seriemeister: 2001 for AS Roma
*Finalist i europacupen i fotball: 1990 for Benfica
*Finalist i UEFA-cupen i fotball: 1991 for AS Roma

## Kjelder

**Denne artikkelen bygger på «[[:de:Aldair|Aldair]]» frå ,  den 3. april 2022.*
Sirkelkrok

**Sirkelkrok** er ein ongel som vert brukt både av yrkesfiskarar og sportsfiskarar. Han har fått namn etter utsjånaden, som nærmar seg sirkelform.  Ein vitig detalj er spissen , som er benda minst 90 grader rett innover, mot leggen på andre sida av gapet.

## Frislepp av fangst

Sirkelkroken er særleg godt eigna når ein fiskar etter fisk som skal sleppast fri. Det kan vere under fang og slepp fiske, der ein når fisket startar har bestemt at fisken skal sleppast fri. Det kan vere at det er reglar som gjer at fisken ein får  ikkje er lovleg. Fisken held  ikkje minstemål, eller det er andre, gjerne lokale reglar ein må fylje. For å hjelpe til  å verne laksebestanden er det i mange elvar reglar for at hofiskar skal sleppast fri.
Skapet på denne ongelen, og då særleg den innbøygde spissen, gjer at han fester seg særleg lett i lepper eller munnvikar på fisken. Det vert då enklare å få fisken av kroken utan å skade han.

## Fiske
Når ein fiskar med sirkelkrok er det anbefalt å ikkje gjere raske tilslag. Sidan spissen vender inn kan ein då lett rykke kroken ut av munnen til fisken utan at han krøkjer.

Det finst svært mange utformingar av fiskekrokar, som og liknar på sirkelkrok. Men krokar der spissen ikkje er innbøygd, vil feste seg lenger inne i fisken, som  då lettare vert skada om han skal sleppast fri.

Det er og viktig at agnet vert festa slika at det ikkje skjuler spissen på kroken.

Yrkesfiskarar brukar gjerne sirkelkrok under linefiske. Det er ein passiv fiskereiskap. Når fisken vil spytte ut att kroken etter å ha teke agnet, hukar sirkelkroken lett i leppe eller munnvik.

## Kjelder

*Fiske med sirkelkrok ved asgeiralvestad.no
International Music Score Library Project

**International Music Score Library Project** (**IMSLP**), også kjent som **Petrucci Music Library** etter forleggjaren Ottaviano Petrucci, er eit prosjekt som har som formål å driva eit notearkiv på internett for verk med utgått opphavsrett, basert på wiki-prinsippet. Sidan oppstarten 16. februar 2006 har bidragsytarar lasta opp over  partitur og  innspelingar av over  verk av over  komponistar. 
Nettstaden er basert på MediaWiki-programvaren. Arkivering av lydopptak blei ein del av prosjektet 6. juni 2010.

## Kjelder

**Denne artikkelen bygger på «[[:nb:International Music Score Library Project|International Music Score Library Project]]» frå ,  den 3. april 2022.*  

## Bakgrunnsstoff

*
Kaarina

**Kaarina**, svensk **S:t Karins**, er ein bykommune i landskapet Egentliga Finland i Finland. Kommunen har eit areal på 179,6 km² og ligg straks sør om Turku. Han har 35&nbsp;502 ibuarar (2021). Kaarina er einspråkleg finsk.

## Kjelder

**Denne artikkelen bygger på «[[:en:Kaarina|Kaarina]]» frå ,  den 4. april 2022.*  

## Bakgrunnsstoff

*
Dan Petrescu

**Daniel Vasile Petrescu** () er ein rumensk fotballtrenar og tidlegare -spelar frå Bucuresti. Han opplevde suksess med i Steaua București i tida 1987-91 og med Chelsea tida 1995-2000. Petrescu var høgreback på  i perioden 1989-2000.

## Karriere
### Klubbspel
Petrescu var aktiv for Steaua București frå 1986. Fram til 1991 skåra han 28 ligamål på 95 kampar. Høgdepunktet med Steaua var finalen i europacupen 1989, trass i at det vart tap 0–4 mot eit framifrå AC Milan-mannskap. I 1991 skreiv han kontrakt med Foggia Calcio i Italia, to sesongar seinare gjekk turen vidare til Genoa CFC. Etter han utmerkte seg i Fotball-VM i 1994 vart Petrescu overført til Sheffield Wednesday i England. Allereie året etter vart han Chelsea-spelar, der han gjorde manns jobb for eit lag som mellom anna vann Cupvinnarcupen 1998. Vårsesongen 2020 rauk Petrescu uklar med sjefstrenar Gianluca Vialli. Frå hausten 2000 til 2003 gjorde han så teneste, ein sesong i kvar av klubbane Bradford City, Southampton FC og Național București.

### Landslagsspel
Frå debuten 29. mars 1989 til 7. oktober 2000 spelte Petrescu 95 landskampar for Romania og skåra 12 mål. Han deltok i VM i fotball 1994, EM i fotball 1996, VM i fotball 1998 og EM i fotball 2000.

### Merittar
*Vinnar av UEFA-cupen: 1998 for Chelsea FC
*Finalist i europacupen: 1989 for FC Steaua
*Seriemeister i Romania: 1986, 1988 og 1989 for FC Steaua
*Rumensk cupvinnar: 1989 for FC Steaua
*Vinnar av FA-cupen: 1997 for Chelsea FC
*Vinnar av den engelske ligacupen: 1998 for Chelsea FC

Petrescu har vore fotballtrenar i heimlandet, i Polen, Russland, Tyrkia, Qatar, UAE-Arabia og Kina.

## Kjelder

*eu-football
**Denne artikkelen bygger på «[[:en:Dan Petrescu|Dan Petrescu]]» frå ,  den 5. april 2022.*
Varkaus

**Varkaus** er ein by og ein kommune i landskapet Norra Savolax (finsk Pohjois-Savo) i Finland, ved den øvre delen av Saimen i Finlands austlege innsjøområde. Kommunen, som er einspråkleg finsk, har i kring 20&nbsp;000  ibuarar (2021) og eit landareal på 385,6 km².

Varkaus er ein utprega industriby, særleg treindustriar som cellulose, finér- og papirproduksjon. Dessutan vert framstilt metallvarer og elektronisk utstyr. Varkaus er sentrum for innsjøtrafikken og fleire sentrale riksveger går gjennom byen.

Varkaus er vennskapskommune med Rjukan.

Skeiseløparen Lassi Parkkinen og friidrettsutøvaren Jukka Keskisalo var/er frå Varkaus.

## Kjelder

*Varkaus i Store norske leksikon

## Bakgrunnsstoff

*
Rob Hegel

**Rob Hegel** () er ein USA-amerikansk songar-låtskrivar som er mest kjend for å ha skrive Air Supply-hitten «Just as I Am» (med gitaristen Dick Wagner) og discohitten «Sinner Man» for Sarah Dash (frå Labelle).

I tillegg til låtskrivar har Hegel vorte nytta som korsongar, mellom anna for Sarah Dash og Lou Reed. 

Han er òg forfattar og den første romanen hans, *Tuxedo Bob*, vart skriven i lag med kona Susan. 

## Diskograf
### Album
* 1980 – *Hegel*, RCA Records 
* 2005 – *Masters & Demos – Chapter 1*, Gear Fab Records
* 2009 – *Hegel 2 - Displays*, Red Lips Records
* 2012 – *Road Signs*, Red Lips Records
* 2015 – *Make It Magical*, Red Lips Records
* 2019 - *Tommy, Judy and Me + 23 for the record*, Red Lips Records

### Innspelingar
* 1966 – «Bigger Fool» med «A Girl Like You», Pixie Records
* 1967 – «I Don’t Care», Hinda Records
* 1973 – «New York City Girl» med Clock in the Tower", RCA Records
* 1974 – «Hello Jekyll, Goodbye Mister Hyde», RCA Records
* 1980 – «Tommy, Judy and Me», RCA Records
* 1980 – «We’re Lovers After All», RCA Records
* 1982 – «Just as I Am», Mercury Records
* 1985 – «In a Gadda Da Vida», Kama Sutra Records
* 2009 – «It's Almost Christmas», Red Lips Records

## Kjelder

**Denne artikkelen bygger på «[[:en:Rob Hegel|Rob Hegel]]» frå ,  den 3. april 2022.* 
*** oppgav desse kjeldene:*
NM i alpine greiner 2006

**Noregsmeisterskapen i alpine greiner 2006** vart avvikla i Narvik i Nordland i tida frå 22. til 26. mars.

## Menn
### Slalåm



Dato: 26. mars
Stad: Narvik 


### Storslalåm



Dato: 25. mars
Stad: Narvik 


### Vidlåm (Super-g)



Dato: 24. mars
Stad: Narvik 


### Utfor



Dato: 22. mars
Stad: Narvik 


### Kombinasjon





## Kvinner
### Slalåm



Dato: 26. mars
Stad: Narvik 


### Storslalåm



Dato: 25. mars
Stad: Narvik 


### Vidlåm (Super-g)



Dato: 24. mars
Stad: Narvik 


### Utfor



Dato: 22. mars
Stad: Narvik 


### Kombinasjon





## Kjelder
*Oppland Arbeiderblad 23. mars 2006
*Tønsbergs Blad 27. mars 2006
*Dagsavisen 27. mars 2006
Garland Jeffreys

**Garland Jeffreys** () er ein USA-amerikansk songar og låtskrivar innan rock and roll, reggae, blues og soul.

Jeffreys møtte Lou Reed under kunststudiane deira, før The Velvet Underground vart aktiv. Jeffreys spelte gitar på det første soloalbumet til John Cale *[[Vintage Violence]]* i 1969. I 1969 skipa han Grinder's Switch, som spelte inn eit album før det vart oppløyst i 1970.

I 1973 gav han ut det første soloalbumet sitt, *[[Garland Jeffreys av Garland Jeffreys|Garland Jeffreys]]* og songen «Wild in the Streets», som ikkje var med på albumet. I 1977 gav Garland ut *[[Ghost Writer av Garland Jeffreys|Ghost Writer]]* på A&M Records, med «Wild in the Streets» på side to.

Dei neste åra gav han ut ei rekkje album.  I februar 1992 vart innspelinga hans av «Hail Hail Rock 'n' Roll» ein stor suksess i Tyskland, der han nådde 11. plassen. Songen nådde òg 72. plassen på UK Singles Chart.

Etter ein lengre pause byrja Jeffreys å spele igjen sommaren 2001 og spelte mellom anna med Bruce Springsteen dei neste åra. I 2011 gav han ut albumet *[[The King of in Between]]*. Jeffreys annonserte i 2019 at han kom til å pensjonere seg. 

## Diskografi

### Solo
* 1970: *[[Grinder's Switch featuring Garland Jeffreys]]*
* 1973: *[[Garland Jeffreys av Garland Jeffreys|Garland Jeffreys]]*
* 1977: *[[Ghost Writer av Garland Jeffreys|Ghost Writer]]*
* 1978: *[[One-Eyed Jack av Garland Jeffreys|One-Eyed Jack]]*
* 1979: *[[American Boy & Girl]]*
* 1981: *[[Escape Artist av Garland Jeffreys|Escape Artist]]*
* 1981: *[[Rock 'n' Roll Adult]]*
* 1983: *[[Guts For Love]]*
* 1992: *[[Don't Call Me Buckwheat]]*
* 1992: *Matador & More...*
* 1997: *[[Wildlife Dictionary]]* (berre i Europa)
* 2007: *I'm Alive* (berre i Europa)
* 2011: *[[The King of In Between]]*
* 2013: *Truth Serum*
* 2017: *[[14 Steps To Harlem]]*

### Singlar

### Bidrag for andre
* 1970 John Cale *[[Vintage Violence]]* (Columbia) Jeffreys wrote «Fairweather Friend». 
* 1976 Lou Reed *[[Rock and Roll Heart]]* (Arista) Jeffreys sang korvokal on «You Wear It So Well»
* 1998 *Diamond Cuts: Turning Two (Vol. II)* (Hungry For Music)
* 2003 *[[Johnny's Blues: A Tribute To Johnny Cash]]* (Northern Blues)
* 2003 *Light of Day Tribute To Bruce Springsteen* (Schoolhouse Records)
* 2003 *Martin Scorsese Presents The Blues: The Soul Of A Man* (Sony)
* 2005 *Elliott Murphy: Live Hot Point* (Last Call Records)
* 2011 *Occupy This Album: 99 Songs for the 99 Percent* (Music for Occupy)

## Kjelder

**Denne artikkelen bygger på «[[:en:Garland Jeffreys|Garland Jeffreys]]» frå ,  den 5. april 2022.* 
*** oppgav desse kjeldene:*

## Bakgrunnsstoff
*
Tong

**Tong** (av norrønt *tǫng*) er ein reiskap sett saman av to delar som dannar eit kryss og kan brykast til å gripa, halda eller klippa med. Tenger består av ein kjeft og to handtak. Pinsett er ein reiskap som overlappar tong i funksjon og definisjon. Ei klype kan valfritt definerast som ein variant av ein av desse.

Døme på tenger er:

* Avisoleringstong – for avisolering av leidningar
* Avbitartong – for å klippa og avisolera leidningar
* Kombinasjonstong – kjeft med rund del, flat del og avbitar
* Låsetong – for å tvinna og klippa låsetråd ved låsing av boltar osb.
* Rundtong – for detaljarbeid
* Spisstong – for detaljarbeid, gjer det lettare å komma til på tronge stader. Finst i både rette og skeive variantar.
* Spenntong – for å halda fast emne
* Telefontong – flate kjevar og avbitarmekanisme.
* Vannpumpetong – justerbar gripvidde

## Kjelder

* *Alt om bilen*, Det Beste A/S, 1974, ISBN 82-7010-036-6
**Denne artikkelen bygger på «[[:nb:Tang (redskap)|Tang (redskap)]]» frå ,  den 5. april 2022.*  

## Bakgrunnsstoff
Hørsholm

**Hørsholm** er ein by og ein kommune nord på Sjælland i Danmark. Byen ligg ved Øresund. Kommunen er 31,3 km² vid og hyser i kring 47&nbsp;500 ibuarar i 2019, vel halvparten av desse bur i Hørsholm by. Hørsholm er kommunesenter i Hørsholm kommune, men byområdet breier seg til tre ulike kommunar: Hørsholm, Fredensborg og Rudersdal.

Byen oppstod på 1700-talet omkring Hørsholm slott. Området er prega av villa- og einebustadar, mange rike menneske bur i Hørsholm.

## Kjelder

*Hørsholm i Store norske leksikon

## Bakgrunnsstoff

*
NM i alpine greiner 2022

**Noregsmeisterskapen i alpine greiner 2022** vart avvikla i Narvik i Nordland i tida frå 1. til 5. april.

## Menn
### Slalåm



Dato: 5. april


### Storslalåm



Dato: 4. april


### Utfor



Dato: 3. april


### Kombinasjon



Dato: 1. april


## Kvinner
### Slalåm



Dato: 5. april


### Storslalåm



Dato: 4. april


### Utfor



Dato: 3. april


### Superkombinasjon



Dato: 1. april


## Kjelder
*fis-ski
*fis-ski
*fis-ski
*fis-ski
*fis-ski
*fis-ski
Næstved

**Næstved** er ein by i Næstved kommune på Sjælland i Danmark, ved der elva Suså renn ut i Karrebæk Fjord. I byen Næstved bur 43&nbsp;490 menneske (2021) , som elles er administrasjonen i kommunen. 

Byen voks opp kring eit benediktinarkloster grunnlagt i 1135. På 1300- og 1400-talet var Næstved ein av Danmarks største byar, mellom anna med rett til å prege myntar. 

Næstved er i dag eit regionsenter med gode trafikksamband og forretningar som trekker kundar frå eit stort omland, mellom anna store delar av Lolland-Falster. Mange mellomalderbygningar fins att, så som St. Peders kirke frå 1200-talet, St. Mortens kirke frå 1300-talet, og Helligåndshuset frå 1420.

## Kjelder

*Næstved i Store norske leksikon

## Bakgrunnsstoff